《双双燕 咏燕》
清代·周之琦

柳塘杏苑，认当日轻盈，汉宫姝丽。斜风一剪，弄影爱寻罗绮。

久丽芹泥旧垒，又贪说、乌衣门第。终朝絮语呢喃，那识投怀深意。

前事。吾庐曾寄。待小院开帘，更将春至。翩翩何许，惯向玉楼凝睇。

王谢雕梁任倚，但秋社、光阴能几。从他锦字传笺，空惹故人清泪。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。